Dobbeltagent

En dobbeltagent er en person som for eksempel jobber for to etterretningstjenester på samme tid. Det kan være tale om to ulike former:

En agent som arbeider for to etterretningstjenester samtidig, hvor ingen av de to organisasjonene vet at agenten arbeider for den andre.
En agent som arbeider for en etterretningstjeneste og blir vervet av en annen, eller en agent som arbeider for en etterretningstjeneste og greier å infiltrere en annen etterretningstjeneste.


== Eksempel fra den kalde krigen ==
Et eksempel på en dobbeltagent fra den kalde krigen er den russiske KGB-offiseren Oleg Gordijevskij.  Han hadde jobbet ved KGBs avdeling i Kjøpenhavn i 1966, og i møtet med Danmark begynte ham å mistro sovjetstyret.  I november 1973 forsøkte vestlige etterretningstenester å gjøre Gordijevskij til dobbeltagent, og den 19. januar 1975 lyktes de. Han arbeidet som dobbeltagent frem til 1985. Da han rømte han til USA. Avsløringen av Gordijevskij som dobbeltagent skyldes delvis en annen dobbeltagent, Aldrich Ames.
Amerikaneren Aldrich Ames jobbet for CIA, og ble vervet som dobbeltagent av KGB for penger. En annen amerikansk KGB-dobbeltagent var Robert Hanssen, som arbeidet for FBI. Både Ames og Hanssen hadde føringoffiseren Viktor Sjerasjin. 
I Norge er det også eksempel på avhoppere fra KGB, med dobbeltagenten Mikhail Butkov, som vervet seg for KGB i 1984, ble dobbeltagent i 1989 og hoppet av 22. mai 1991.


== Andre dobbeltagenter ==
Samuel Morland var en engelsk spion, og dobbeltagent for Det engelske samveldet og for Restaurasjonen i England
Mata Hari var en nederlandsk påstått spion, og dobbeltagent for Tyskland og Frankrike, under første verdenskrig.
Roman Czerniawski var en dobbeltagent under andre verdenskrig.
Eddie Chapman var en dobbeltagent under den andre verdenskrig.
Walter Dicketts var en britisk dobbeltagent for Abwehr og det britiske MI5
Christiaan Lindemans var en dobbeltagent under andre verdenskrig.
Arthur Owens var en britisk dobbeltagent, for Abwehr og det britiske MI5.
Johnny Jebsen var en tysk etterretningsagent, og britisk dobbeltagent.
Dušan Popov var en serbisk dobbeltagent under andre verdenskrig,
Dobbeltagentene Mutt og Jeff var to norske dobbeltagenter.
Juan Pujol García var en spansk statsborger og dobbeltagent for Nazi-Tyskland og Storbritannia.
William G. Sebold var en dobbeltagent for Tyskland, og for det amerikanske FBI
Aldrich Ames var en amerikansk dobbeltagent for Sovjetunionen, samtidig som han arbeidet for CIA
John Cairncross var en britisk spion, og sovjetisk dobbeltagent. Medlem av Cambridge Five
Anthony Blunt var ansatt hos det britiske MI5, og var samtidig spion for Sovjetunionen.
Guy Burgess var en britisk diplomat, og sovjetisk spion. Medlem av Cambridge Five.
Donald Duart Maclean var en britisk diplomat, og medlem av Cambridge Five.
Kim Philby. Britisk dobbeltagent for Sovjetunionen under den kalde krigen.
George Blake var en britisk spion, som også var dobbeltagent for Sovjetunionen.
Oleg Gordijevskij var en oberst i det sovjetiske KGB, som også leverte opplysninger til det britiske Secret Intelligence Service
Oleg Penkovsky, en dobbeltagent for både Sovjetunionen og Storbritannia under den kalde krigen.
Stig Bergling var en svensk politimann, og spion for Sovjetunionen.
Ashraf Marwan. Påstått spion for Israel, og muligens en egyptisk dobbeltagent.
Denis Donaldson for Provisional Irish Republican Army (IRA) og medlem av Sinn Féin
Freddie Scappaticci arbeidet for Provisional Irish Republican Army, og dobbeltagent for britisk etterretning.
Robert Nairac var en britisk offiser, som gikk undercover for Provisional Irish Republican Army.
Iyman Faris. Dobbeltagent mellom FBI og Al Qaeda.
Katrina Leung som samarbeidet med både amerikanerne og kineserne.


== Referanser ==